今日我要教你哋
點去玩我最鍾意嘅遊戲︰
大型多人手指公摔角
呢個係世界上我知道嘅唯一一個
可以令到你哋，即係玩家
喺 60 秒以內體驗到十種正面情緒
呢個係真嘅
所以如果你今日 同我一齊玩呢個遊戲
用僅僅一分鐘時間
你就會體會到快樂、放鬆、愛、驚喜
自豪、好奇、刺激、美妙同驚奇
滿足同創意
就係短短嘅一分鐘之內
聽落唔錯，係咪？ 你哋都想玩嘅
為咗教你哋點玩
我需要幾個人
自願快啲上台做一個小小嘅實際演示
當佢哋上嚟嘅同時，我想話畀你哋知
呢個遊戲係十年前
由奧地利一個叫 Monochrom 嘅藝術家團體發明
所以多謝你 Monochrom
好啦，咁好多人其實都熟悉
傳統嘅二人手指公摔角
Sunni，等我哋幫大家溫習一下
一，二，三，四
我發起拇指戰爭，跟住我哋開始摔角
咁當然 Sunni 擊敗我啦，因為佢最勁
玩大型多人拇指摔角 要注意嘅第一件事係
我哋係遊戲世代
現時全球有十億個玩家
所以我哋唔止需要挑戰
咁我哋需要嘅第一樣野嘢
就係更多手指公
所以，Eric，過來
我哋可以將三隻手指公擺埋一齊
Peter 都可以加入來
我哋甚至可以四個手指公一齊
而贏嘅方法
就係你係第一個壓住是旦一個嘅手指
呢個非常重要
你唔可以等到其他人都打晒，先至襲擊
你唔可以咁贏
啊，邊個壓住手指？Eric 係你
所以 Eric 頭先就贏咗
佢係第一個壓住我手指公嘅人
好啦，呢個係第一條規則
咁我哋可以睇到 3 或者 4
係通常一局嘅人數
但如果你雄心壯志
你唔使壓抑住自己
我哋真係可以嘗試下
你睇呢度
唯一另一條你需要記得嘅規則係
遊戲世代啊嘛，我哋鍾意挑戰
咁啱我注意到大家未有用到兩隻手指公
我覺得我哋可以加埋佢哋入嚟
所以如果我哋得四個人
我哋可以咁樣玩
而我哋就可以試下
同時用兩隻手指公摔角
非常好
呢家呢，如果我哋係房裡面有更加多人
與其形成一個剩係得四個人玩
我哋可以捉埋其他人隻手
呢個就係我哋宜家要做嘅嘢
我哋要試下將所有房裏面嘅指隻公
我唔知有幾多，大概有 1,500 隻
全部連埋一齊
而且我哋要連接兩層
如果你喺側邊，你要
向下伸手或者向上伸手
好啦（笑聲）
係我哋開始之前…
宜家氣氛唔錯，你哋都好興奮
我哋開始之前，我要頭先張投影片
因為當你玩呢個遊戲、玩得唔錯嘅時候
我想話畀你哋知，仲有一個高級玩法
呢個其實係入門等級
但其實仲有高級玩法
呢個係死星結構玩法
有冇星球大戰嘅影迷？
呢個叫「梅比斯環」
有冇研究科學嘅人？你哋一定明
呢個喺最難嘅一關，叫「極端」
不過我哋做簡單嘅先
我會畀 30 秒你哋
將所有手指公都連埋一齊
連起上下兩層
你哋行去嗰邊
30 秒連成一個網
企起身！企起身會容易啲
所有人起身！起身！起身！
企起身，各位
好
唔好開始住
如果你有多出嚟嘅手指公
咁就向周圍揈下
確保所有手指公都連埋
我哋最後再檢查一次
如果你有多出嘅手指公就周圍郁下
捉住手指公！
去你後面，非常好
仲有冇其他手指公？
好，我數三下，你哋就開始
記得你手指公嘅位置。捉，捉，捉住！
得未？一，二，三，開始！
（笑聲）
你贏咗？你捉到？你捉到？非常好！
（掌聲）
好好啊。多謝晒。多謝你哋
好啦
當你好開心咁享受緊你
第一次大型多人手指公摔角
我哋好咁諗返下剛才嘅感受
第一個係好奇心
當我話「大型多人手指公摔角」
你哋就諗，佢究竟講緊咩呀
所以我引起咗小小好奇心
創意：你哋需要創意去
將所有手指公連埋一齊
我要周圍揾或者向上揾
所以你哋用咗創意。非常好
仲有驚喜呢？
當你嘗試兩邊手指公同時摔角
嗰一刻嘅感覺其實喺好意外
你哋可以聽到 房入面嘅聲音都提高咗
我哋有刺激。當你開始摔角時
可能一邊你就嚟贏，但對手都好似就嚟贏
所以你可以一直感受到刺激
因為坐得耐，企起身可以令你放鬆
手腳都揈下揈下
我哋有快樂，你哋一直喺度笑
睇你哋嘅表情，呢度充滿住快樂
我哋有投入
我冇見到有人喺摔角時候 發短信或者睇郵件
所以你哋完全投入呢個遊戲
最重要嘅三個情感︰美妙同驚奇
我哋呢度所有人連埋一齊一分鐘
你哋上一次喺 TED 裏面 同所有人連埋一齊係幾時？
呢個其實係非常美妙同美好
講到連繫其他人
你哋都知我鍾意後葉荷爾蒙
葉荷爾蒙令你覺得你 同呢度每個人都喺埋一齊
最快令人產生後葉荷爾蒙嘅辦法
就係捉住另一個人嘅手 6 秒以上
你哋大家都捉住大家嘅手
遠遠超過 6 秒
所以我哋都喺生理上準備好
去接受每一個人。呢個非常好
最後係自豪
幾多人好似我咁。唔好怕羞
邊個兩隻手指公都輸咗？
呢個遊戲就係唔啱你
但無所謂。因為你今日學咗新技能
你從乜都唔知，唔知遊戲點玩
到你宜家知道點玩 你仲可以教埋人哋玩
所以恭喜你
幾多人贏咗一隻手指公？
好。我有好消息要話畀你知
根據大型多人手指公摔角官方指引
贏咗意味你已經係大師級
因為仲有好多人 都未知點玩呢個遊戲
我哋要加快呢個遊戲嘅推廣
要比象棋仲傳得更廣
所以恭喜晒，大師嘅你哋
只要贏咗一隻手指公，你就係大師啦
有無人兩隻都贏？
哇。好！
準備更新你 Twitter 或者 Facebook 狀態
根據指引
你哋喺傳奇級大師，所以恭喜你哋！
如果你哋以後仲想玩 我畀個提示你
成為傳奇級大師嘅最好辦法
就係你兩邊都同時進行比賽
先玩簡單嘅一邊
佢哋唔認真玩，或者佢哋睇起嚟渣
專注嗰隻
跟住用另一邊手臂 做超誇張嘅動作
當你贏，就即刻停低
每一個人都反應唔切，你就趁機贏佢哋
呢個就係你點樣成為 遊戲嘅傳奇級大師
多謝你哋畀我教你哋 我最鍾意嘅遊戲
（歡呼聲、掌聲）
多謝 （掌聲）